गुवाहाटी,सेप्तेम्बर 13: हादोरसा आबाद बिफाना 2022 माइथायनि सिगां आबादारिफोरनि आबाद दिहुन्थाय आरो मुलाम्पाखौ दाबल खालामनो थाखाय नाजागासिनो दं।  बेबादि आबाद जौगाखां बिफान्नि मनट्री अटुल बरा बिथांआ हादोरसायाव थानाय गनायजानाय पार्मफोरखौ मोजां रोखोमनि बेगर एबा जोलै गथायनो बिथोन होदों।
 आबादारिफोरनि खाबुनि थाखाय इटारनेटनि गेजेरजों खाबु होनो थाखाय Web Portal बो खुलिबाय होन्ना खौरां मोन्नाय जायो।
 Web Portal आव रेजिस्तार खालामनाय आबादारिफोरा पावार टिलार, ट्रेक्टर आरो गुबुन गुबुन मेसिनफोरखौबो खम रांआवनो भारा आरो I-Card मोन्नो हागोन होन्नानै अटुल बरा बिथांआ प्रेस कन्पारेन्सनि गेजेरजों फोरमायो।
 अवाल्ड बेंकनि गिबि खामानि बादियै ‘APART’ प्रजेकनि गेजेरजों गासै 1700 कौटी रांनि खामानि मावनाया जुरिजेनबाय लोगोसे बे प्रजेकनि गेजेरजों फिसा फिसा आबादारिफोरखौ गुबैयै नोजोर होगोन होन्ना बिथांआ बुंबावो। 